รบกวนสอบถามคุณ พอดีเป็นฝีในชั้นกล้ามเนื้อตรงต้นขา ได้เจาะใส่สายระบายหนองออกเเละให้มาพักฟื้น ประมาณอาทิตกว่าเเล้ว เเผลด้านนอกก็เเห้งเเล้ว เเต่ทำไมยังรู้สึกปวดๆ ยังไม่สามารถเดินปกติได้ครับ ปกติเเผลประเภทนี้กี่วันหายครับ
สวัสดีค่ะ ฝีเป็นการอักเสบและติดเชื้อแบคทีเรียบริเวณผิวหนัง ทำให้มีลักษณะอาการปวด บวม แดง ร้อน และมีหนองคั่งอยู่ข้างใน หากมีหนองมาก รักษาด้วยยาฆ่าเชื้อแล้วไม่ดีขึ้น มีความจำเป็นต้องกรีดระบายหนองออกโดยหลังการกรีดระบายหนองนั้น แผลควรจะค่อยๆแห้งดีและเริ่มสมานกัน หากแผลดีแล้ว โอกาสติดเชื้อที่บริเวณแผลมีน้อยมากๆ อาการที่ปวดนั้นอาจจะเกิดจากกล้ามเนื้อที่ยังอักเสบอยู่ที่ต้องค่อยๆฟื้นตัวค่ะ อาจใช้เวลาประมาณ 1-2 สัปดาห์ถ้าไม่มีภาวะแทรกซ้อนแต่ถ้าอาการปวดเริ่มเป็นมากขึ้นเรื่อยๆ บวม แดง มีไข้ หรือเริ่มเห็นฝีหนองกลับมาอีกครั้ง ควรรีบไปพบแพทย์